SAners het in 2011 meer as R250 miljard weggedobbelSuid-Afrikaners het verlede jaar sowat R257.6 miljard aan dobbelary spandeer. Die bedryf het in 2011 ŉ wins van sowat R18.4 miljard getoon, met R1.8 miljard wat vir belasting afgetrek is. PriceWaterhouseCoopers (PWC) het die land se eerste dobbelverslag Woensdag publiseer. Na verwagting sal dié bedryf in 2016 meer as R25 miljard wins toon. Die syfer verteenwoordig ŉ gemiddeld van ongeveer R8 000 per volwassene. Casino’s het die grootste gedeelte van die inkomste verhaal. Alhoewel perdeweddenskappe steeds die grootste gedeelte van die inkomste uit sportdobbelary verteenwoordig, het getalle in sokker, krieket en rugby toegeneem.